Osteofit

Osteofit, biasanya dirujuk sebagai taji tulang,Bone spurs MayoClinic.com adalah unjuran tulang yang terbentuk sepanjang tepi sendi. Osteofit tidak sepatutnya dikelirukan dengan enthesophyte, di mana ujuran tulang yang terbentuk pada sambungan urat (“tendon”) atau ligemen.

Patofisiologi 
Osteofit terbentuk akibat peningkatan pada kawasan permukaan sendi yang rosak. Ini merupakan bentuk biasa bagi permulaan arthritis. Osteofit biasanya menghadkan pergerakan sendi dan biasanya menyebabkan kesakitan.

Osteofit terbentuk secara semulajadi pada belakang tulang belakang (“Vertebral column”) ketika seseorang lanjut usia dan merupakan tanda kemerosotan tulang belakang spine.  Dalam kes ini taji bukanlah punca kesakitan, tetapi merupakan tanda masalah lebih mendalam. Bagaimanapun taji tulang pada tulang belakang mampu menekan pada saraf yang keluar dari tulang belakang ke bahagian lain badan. Tekanan ini boleh menyebabkan kesakitan pada kedua-dua bahagian atas atau bawah badan atau rasa berdenyut-denyut “tingling sensations”) pada kaki dan tangan kerana saraf yang memberikan rasa pada kawasan Dermatomik mereka.

Taji juga boleh muncul pada kaki, samaaada sepanjang ibu jari kaki atau tumit, termasuk juga pada tangan. Dalam kes melampau taji tulang telah tumbuh sepanjang keseluruhan struktur rangka seseorang: sepanjang lutut, pinggul, bahu, rusuk, tangan dan pergelangan kaki. Kes sedemikian hanya timbul bagi eksostosis berganda.

Osteofit pada jari dikenali sebagai nod Heberden (jika pada sendi interfalangeal distal) atau nod Bouchard (jika pada sendi interfalangeal proksimal).

Osteofit juga mungkin merupakan proses akhir sesetengah penyakit.  osteomielitis, jangkitan tulang, mungkin meninggalkan tulang bersebelahan dengan pembentukan taji.  Kaki Charcot arthropathi, kemerosotan neuropathik pada kaki dilihat terutamanya pada pesakit penyakit kencing manis, juga akan meninggalkan taji tulang yang kemudiannya mungkin menjadi simptomatik.

Punca
Pembentukan Osteofit telah secara klasik dikaitkan dengan sebarang perubahan jujukan dan hasilan pada pembentukan tulang yang disebabkan penuaan, kemerosotan, ketidakstabilan mekanikal, dan penyakit (seperti  Diffuse Idiopathic Skeletal Hyperostosis).  Seringkali bentuk Osteofit pada sendi osteoarthritic disebabkan kerosakan dan haus akibat keradangan. Pemendakan kalsium dan pembentukan tulang baru juga boleh berlaku sebagai tindak balas kepada kerosakan mekanikal pada sendi.

Rawatan 
Biasanya, kes tanpa simptom tidak dirawat. Bagi yang lain, pilihan biasa adalah NSAID dan pembedahan.

Rekod fosil 

Bukti bagi taji tulang dijumpai pada rekod fosil dan dikaji oleh pakar paleopathologi, pakar dalam penyakit atau kecederaan silam. Taji tulang telah dilaporkan pada rekod dinasour dari beberapa spesies, termasuk Allosaurus fragilis, Neovenator salerii, dan Tyrannosaurus rex.Molnar, R. E., 2001, Theropod paleopathology: a literature survey: In: Mesozoic  Vertebrate Life, edited by Tanke, D. H., and Carpenter, K., Indiana University  Press, p. 337-363.

 Rujukan 

Pautan luar 
  Mayo Clinic website maklumat padat berkenaan taji tulang

Kategori:Arthropathies